Document ID: /roh_data/filtered/fineweb-2-filterrobots_roh.jsonl.gz/47349

Ina visita tar la requisita da la «Metta da fein»
Tina Bundi: dal teater al film
Sper blerAs acturAs cun experientscha avant la camera fan era acturs da teater part da questa producziun. Ina gronda midada, quai sa er l'actura e reschissura da teater da Mustér.
Per tge vai en la seria?
En in vitget en la Surselva vegnan chattads regularmain animals cun chommas tagliadas giu. La pitschna cuminanza è tementada. Entant che plirs abitants crain vi d’in mitus, emprova il policist da sclerir il cas, quai però senza success. Ils mazzaments s'augmentan sco er la disfidanza dals abitants dal vitg. La seria da mazzaments finescha cun ina catastrofa a la festa dal vitg.
Pertge producescha RTR ina tala seria?
Oz consumescha in giuven public streams da Netflix, Disney+, Spotify & co. RTR è cun l’emprima seria ficziunala rumantscha perquai al puls dal temp ed al puls da noss public. La seria «Metta da fein» pon ins guardar sin rtr.ch, pia sin noss player RTR Play. Medemamein vegn ella publitgada sin nossas raits socialas sco Facebook, Instagram e Youtube.
La Metta Da Fein vegn ad esser online ils 13 da december e cumpiglia circa 4 giadas 20 minutas.